Ljubljana

thumb|200px|Neljä lohikäärmettä vartioivat siltaa yli Ljubljanica-joen. Ljubljana on Slovenian pääkaupunki.

Lentokoneella
Finnair lentää kesäkaudella suoraan Helsingistä Ljubljanaan. Muuten esimerkiksi Malévilla pääsee Budapestin kautta. Paikallinen Adrian Airways lentää eri puolille Eurooppaa, muttei kuitenkaan Suomeen. Jože Pučnikin lentoasema tunnetaan myös nimillä Brnik tai Aerodrom Ljubljana.

Tavallinen paikallisbussi vie keskustaan 50 minuutissa ja lippu maksaa 4,10€. Pikkubussilla säästät ajassa vain hieman kalliimmalla lipulla (30 min, 5€). Taksi keskustaan maksaa 30-40€ kohteesta riippuen.

Autolla
Auto on kätevin tapa liikkua, kun haluaa nähdä Sloveniaa laajemmin. Tieverkosto on uutta ja erittäin hyväkuntoista.

Kävellen
Turisti pärjää Ljubljanassa hyvin käyttämättä kulkuvälineitä. Keskusta ei ole järin laaja ja nähtävyydet ovat lähellä toisiaan.

Näe
thumb|Prešerenin aukio
 * Neljän lohikäärmeen vartioimasta sillasta on tullut Ljubljanan symboli. Siltaan liittyy parikin erilaista legendaa: toisen niistä mukaan lohikäärmeet heiluttavat häntäänsä aina neitsyen kävellessä ohi.
 * Linna itsessään ei ole kovinkaan erikoinen paikka, mutta näkymät tornista yli kaupungin ovat hyvät. Kiskoilla kulkevalla hissillä voi välttää turhan kapuamisen mäelle.
 * Ljubljanan keskipisteessä Kolmoissillan kupeessa on kansallisrunoilija France Prešerenin mukaan nimetty aukio, joka on suosittu kohtaamispaikka.

Tee

 * Vuokraa polkupyörä turisti-infosta ja lähde päiväretkelle. Infosta saa myös valmiin esitteen pyöräilyreiteistä.
 * Talvella moni lähtee läheiseen Krvavecin laskettelemaan. Jos voit valita, kannattaa rinteeseen suunnata viikolla, sillä viikonloppuisin siellä laskee puoli Ljubljanaa.
 * Autonvuokraus on edullista ja Sloveniassa etäisyydet ovat lyhyitä ja moottoritiet uusia.

Osta

 * Käsitöiden, lihan, kalan, leivonnaisten ja juustojen lisäksi erikoisesti roomalaistyyppisesti koristellusta kauppahallista löytyy myös pieniä kahviloita ja viinimyymälöitä, joihin on hyvällä säällä mukava pysähtyä lasilliselle. Vieressä on myös aamupäivällä vilkas tori.
 * Kaupunki on täynnä pieniä kenkäkauppoja, joista löytää erikoisempiakin popoja. Hintataso ei ole paljoakaan Suomea halvempi tosin.

Edulliset
Edullisia kebab- ja burek-paikkoja on eri puolilla kaupunkia. Trubarjeva cestan varrelle erityisesti on keskittynyt monta halpaa ruokapaikkaa, joissa mahansa voi täyttää muutamalla eurolla.

Keskihintaiset

 * Perinteistä slovenialaista ruokaa autenttisessa ympäristössä.
 * Miellyttävä meksikolaisravintola, jossa ei annosten koossa säästellä.
 * Kelvollinen kiinalainen ravintola, jonka listalta löytyy jopa Pekingin ankkaa.
 * Paremman luokan pizzeria, jossa tarjolla myös muita italialaisia perusruokia, kuten pastaa ja risottoa.
 * Suosittu pizzeria joen varrella. Listalta löytyy yli 100 erilaista pizzaa!
 * Kaupungin paras italialainen ravintola, jonka pizzat ja pastat ovat herkullisia. Suosittu erityisesti lounasaikaan
 * Siisti ja tyylikäs ravintola tarjoaa aitoa espanjalaista tuokaa. Sijainti hieman syrjässä, mutta etsinnän arvoinen!

Hintavat

 * Mielenkiintoinen yhdistelmä kuubalaista cocktail-baaria ja steak housea, mutta toimii.
 * Perinteinen slovenialainen keittiö välimerellisillä vaikutteilla on hyvin edustettuna tässä hieman keskustan ulkopuolella sijaitsevassa tunnelmallisessa ravintolassa, joka kelpasi mm. Laura Bushille valtiovierailun aikana kesällä 2008.

Kahvilat

 * Čajna hiša. Stari trg 3. Kaupungin paras teehuone. Sijainti idyllisessä vanhassa kaupungissa.

Baarit & pubit

 * Maček. Krojaška ulica 5. Suosittu pub Ljubljanica-joen varrella.

Edulliset
Halpa majoitus Ljubljanassa on kortilla, mutta viime aikoina tilanne on ollut paranemaan päin - erityisesti hostellien osalta.


 * Metelkovan entisellä sotilasalueella sijaitseva vanha vankila on muutettu hostelliksi isolla rahalla. Jokainen selli on eri suunnittelijan sisustama (onpa mukana yksi suomalainenkin!) ja aulatilatkin ovat valoisat ja modernit. Useampikin matkaopas hehkuttaa paikkaa pallon trendikkäimmäksi hostelliksi, mutta paikasta puuttuu tiettyä kodikkuutta ja yhteisöllisyyttä. Usein täynnä, kannattaa varata etukäteen.


 * Vastaremontoitu, vanhaan omakotitaloon rakennettu pieni ja kodikas hostelli aivan keskustassa. Ilmainen langaton internet ja PC aulassa.

Jatka matkaa

 * Bled - piktoreski pikkukylä, jonka naapurissa oleva linna löytyy jokaisesta matkailuesitteestä.
 * Postojnan ja Škocjanin luolat
 * Piran - vanha italialaistyylinen rannikon pikkukaupunki
 * Bohinj-järvi ja Triglavin kansallispuisto. Kauniita vuoristomaisemia ja upeita vesiputouksia.
 * lukuisia laskettelukeskuksia, esimerkiksi Kranjska Gora

Ljubljana Ljubljana Ljubljana Ljubljano Liubliana Ljubljana Ljubljana Lubiana リュブリャナ Ljubljana Lublana Liubliana Ljubljana Ljubljana